#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2020. július 15-i ülésére)

**TÁRGY: A 0364/37 HRSZ-ON NYILVÁNTARTOTT, KIVETT UDVAR MŰVELÉSI ÁGBAN LÉVŐ INGATLAN BELTERÜLETBE VONÁSA**

Kovács Tamás (a továbbiakban: Kérelmező) Kiskőrös Város Önkormányzatához címzett kérelmében a tulajdonában álló Kiskőrös külterület 0364/37 hrsz-on nyilvántartott művelés alól kivett, udvar rendeltetésű, 400 m2 alapterületű ingatlan belterületbe vonását kezdeményezte. Az eljárás során felmerült valamennyi költség megfizetését vállalja.

A 553/207/2020 számú fekvéshatár változásáról készített változási vázrajz szerint a város belterületi határvonalának módosításával érintett 5111 hrsz-ú ingatlan a 0364/37 hrsz-ú ingatlan megosztásából keletkezett, a terület más célú hasznosításának engedélyezését követően.

A város belterületi határvonalának változását követően az ingatlan telekegyesítéssel összeolvadna szintén Kérelmező tulajdonát képező 4307/92 hrsz-ú ingatlannal.

A módosítás Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékletét képező szabályozási tervében beépítésre került, azzal összhangban van.

A termőföld védelméről szóló 2007. évi CXXIX törvény 15. §-a értelmében külterület belterületbe vonását a települési önkormányzat kezdeményezheti.

A fentiekre tekintettel javaslom, hogy a Képviselő-testület járuljon hozzá a előterjesztés mellékletét képező szabályozási tervrészlet szerint Kiskőrös Város belterületi határának módosításához, így a 0364/37 hrsz-ú ingatlan belterületbe vonásához.

**Kiskőrös, 2020. július 07.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. hozzájárul Kovács Tamás 6200 Kiskőrös, Határ u. 48. szám alatti lakos tulajdonát képező 0364/37 hrsz-ú kivett udvar művelési ágban lévő, 400 m2 alapterületű ingatlan –határozat-tervezet mellékletét képező - fekvéshatár változásról készített 553/207/2020. számú változási vázrajz szerinti belterületbe vonásához, így Kiskőrös Város belterületi határának módosításához,
2. felhatalmazza a polgármestert a belterületbe vonás engedélyezésére vonatkozó eljárás lefolytatására, az ingatlan-nyilvántartásban történő átvezetéssel kapcsolatos jognyilatkozatok megtételére és annak aláírására,
3. egyetért azzal, hogy a belterületbe vonással kapcsolatos valamennyi eljárással, ingatlan-nyilvántartásban történő átvezetéssel kapcsolatban felmerülő valamennyi költséget Kovács Tamás viselje.

**Felelős:** polgármester

**Határidő:** azonnal